Intră acum și în grupul de
Un accident rutier s-a produs, joi dimineața pe DN 2, la intersecția cu DN 15C, la Vadu Moldovei.
Potrivit DRDP Iași, un autoturism a intrat în coliziune cu un autotren, producând scurgeri de combustibil pe partea carosabilă.
Cauza probabilă a accidentului a fost neacordarea de prioritate.
Pentru curățarea carosabilului intervin lucrători ai Secției Drumuri Naționale Suceava.
De menționat este că Centrul INFOTRAFIC din Inspectoratul General al Poliţiei Române a informat că, joi dimineața au fost semnalate depuneri izolate de polei pe DN 2 între localitățile Fălticeni și Vadu Moldovei și că se acționează cu material antiderapant.
Pentru reducerea riscului de implicare în evenimente rutiere, Poliția Română a recomandat conducătorilor auto să circule cu viteză redusă, să mărească distanța între autovehicule, să nu se angajeze în depășiri riscante și să nu bruscheze comenzile mașinii.